Tasha Manshahar

Nur Nadia Natasha Mohd Manshahar (lahir 22 November 1992) ialah seorang guru, bekas penyanyi, pelakon, dan penulis lagu Malaysia yang meraih kejayaan dalam tempoh singkat dalam industri muzik. Lagunya, "Be Mine" berjaya menarik perhatian ramai sehingga muzik videonya ditonton hampir 140,000 penonton dalam masa 6 hari sahaja. Selain itu, beliau juga paling dikenali menerusi gandingannya dengan Syed Shamim.

Kehidupan awal
Tasha Manshahar dilahirkan pada 22 November 1992 di Sandakan, Sabah. Beliau merupakan anak sulung dari tiga orang adik-beradik. Tasha menamatkan pengajian dalam jurusan Ijazah Sarjana Muda Perguruan di Institut Perguruan Ilmu Khas, Kuala Lumpur pada tahun 2015.

Kerjaya
Tasha mula aktif dunia seni suara selepas menjadi sebutan di YouTube apabila memuat naik rakaman video lagu, "Be Mine" dan "Mr. Saxobeat" (nyanyian asal Alexandra Stan) yang dinyanyikannya semula sekitar awal 2012.

Beliau paling dikenali menerusi duet bersama Syed Shamim, di mana mereka telah bekerjasama menerusi lagu seperti "Selamat Ulang Tahun Cinta", "Cuba Teka" dan "Ragu-Ragu". Tasha dan Syed Shamim melancarkan album duet bertajuk Our Song pada Mei 2014. Bagaimanpun, mereka membawa haluan selepas tiga tahun menjalin kerjasama.

Pada tahun 2016, Tasha mengumumkan persaraanya dari kerjaya muzik kerana ingin menumpukan perhatian kepada kerjaya akademik.

Kehidupan peribadi
Tasha Manshahar berkahwin dengan penyanyi dan penyampai radio Zayan, Raqib Majid pada 8 September 2018.

Beliau dikurniakan seorang anak lelaki, Muammar Rafiqi yang dilahirkan pada 21 Jun 2019. Tasha kini mengajar di sebuah sekolah rendah di Melaka.

Diskografi

Album duet
 Our Song (bersama Syed Shamim; 2014)

Single
 "Be Mine" (2013)
 "Cuba Teka" (2013)
 "Selamat Ulang Tahun Cinta" (2013)
 "Terima Kasih Cinta" (bersama RJ; 2015)
 "Oh No" (bersama Viral; 2015)
 "Ragu-Ragu" (2016)
 "Bukan Aku" (2016)
Filemografi
Televisyen
 Tahun Tajuk Peranan Saluran TV Catatan 2014Betul ke Bohong? (Musim 5) Artis Jemputan
bersama Syed Shamim Astro Warna Episod 11 (Suku Akhir)

Anugerah dan pencalonan
TahunAnugerahKategoriKeputusan2016Anugerah Bintang Popular Berita Harian ke-29Artis Berkumpulan/Duo Popular (bersama Syed Shamim)

Rujukan

Pautan luar




Kategori:Kelahiran 1992
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Sabah
Kategori:Penyanyi wanita Malaysia
Kategori:Pelakon wanita Malaysia
Kategori:Penggubah lagu Malaysia
Kategori:Penyanyi berbahasa Melayu